Ας ξεκινήσουμε ότι δεν αναφέρεται πουθενά ότι το διαμέρισμα είναι υπόγειο. Αυτό είχε ως αποτέλεσμα οι τοίχοι να είναι γεμάτοι υγρασία, κυρίως στο υπνοδωμάτιο, αλλά και όλη η ατμόσφαιρα. Αν και το σπίτι είχε όλες τις ανέσεις, υστερούσε στην βασική υγιεινή-καθαριότητα. Στο σπίτι βρίσκαμε συνέχεια κατσαρίδες, τόσο στο πάτωμα όσο και στο εσωτερικό των ντουλαπιών της κουζίνας. Στο σπίτι μείναμε 6 μέρες και πέρα από τις μεγάλες κατσαρίδες μας επισκέφτηκαν και άλλα έντομα όπως ψαλίδες στις πετσέτες του μπάνιου κάτι που αντιληφθήκαμε την ώρα που σκουπιζόμασταν.Την δεύτερη μέρα αντιμετωπίσαμε προβλήματα με τα υδραυλικά της κουζίνας και την έλλειψη σφουγγαρίστρας για τα οποία ενημερώσαμε την οικοδέσποινα. Εκείνη ανταποκρίθηκε αμέσως και με αφορμή το μήνυμα μας μάς ενημέρωσε ότι θα γίνουν στο σπίτι για μερικά λεπτά κάποιες εργασίες για το ίντερνετ. Αυτό διήρκεσε όλη την ημέρα καθώς το σπίτι είχε απίστευτη φασαρία, ενώ για παραπάνω από 1 ώρα έμπαιναν εργάτες μέσα στο σπίτι γεμίζοντας το σκόνη και φυσικά χωρίς μετρά προστασίας για τον covid. Μας διαβεβαίωσαν ότι θα έχουμε ίντερνετ για την υπόλοιπη μέρα, κάτι που τελικώς δεν έγινε ποτέ με αποτέλεσμα να μην μπορώ να δουλέψω. Εκείνη μας έστειλε 39Ε για να μας αποζημιώσει, αλλά η συμπεριφορά της ήταν απαράδεκτη όταν της εξηγήσαμε ότι τα προβλήματα ήταν μεγαλύτερα με το να μας προτείνει να φύγουμε από το σπίτι.Τότε επικοινωνήσαμε με την AIRBNB, και περιμέναμε να μας δώσει εκείνη λύση στο πρόβλημα όπως μας υποσχέθηκε. Έτσι μείναμε στο σπίτι καθαρίζοντας το συνέχεια για να μην πάθουμε τίποτα από τα έντομα και κυρίως τις μεγάλες κατσαρίδες που κυκλοφορούσαν στο χώρο. Επίσης, αντιλαμβάνεται κανείς, ότι είναι δύσκολο να ψάξεις καινούριο διαμέρισμα όταν το ταξίδι σου έχει επαγγελματικό σκοπό και πρακτικά δεν υπάρχει ελεύθερος χρόνος αλλά και με μειωμένη διαθεσιμότητα καταλυμάτων στην περιοχή.